Pierce a ajuns în atenția presei naționale și a publicului după atentatul de la Oklahoma City după ce s-a vehiculat că Timothy McVeigh ar fi fost influențat de lucrarea The Turner Diaries (1978). Cartea prezintă într-o manieră violentă un viitor război rasial în interiorul Statelor Unite, descrieri detaliate ale unor linșaje în masă - „the Day of the Rope” - a numeroși „trădători ai rasei”, cu precădere evrei, homosexuali și cei aflați în relații interrasiale, în străzile din Los Angeles și purificarea etnică a întregului oraș. Violența și omuciderile sunt caracterizate drept „teribil, însă absolut necesare”. Povestea este narată prin intermediul perspectivei lui Earl Turner, un membru activ al grupului revoluționar alb The Organization.